
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Όροι, προϋποθέσεις, δικαιολογητικά και διαδικασία 
παραλαβής με απαλλαγή από τον Ειδικό Φόρο Κα¬ 
τανάλωσης και έλεγχος της νόμιμης χρησιμοποίη¬ 
σης αρωματικών υδρογονανθράκων, του άρθρου 3 
του Ν. 2074/1992 που προορίζονται να χρησιμοποι¬ 


ηθούν από τις χημικές βιομηχανίες ή βιοτεχνίες 
αποκλειστικά ως πρώτες ύλες για την παραγωγή 

προϊόντων. 1 

Άρση της αμφισβήτησης της Ελληνικής Ιθαγένειας 
των ΚΟΥΓΙΟΥΡΗ ΣΟΥΖΑΝΑΣ ΚΑΙ ΚΟΥΓΙΟΥΡΗ ΣΩ¬ 
ΤΗΡΙΟΥ. 2 

Ανάκληση της Ε3/2.1.1954 απόφασης του Υπουργού 
Γεωργίας «Περί αναγκαστικής απαλλοτριώσεως 
δασοαγροκτήματος «Σίμου» Ν. Ηλείας», για απο¬ 
κατάσταση ακτημόνων καλ/των. 3 

Επέκταση τοπικής αρμοδιότητας Αστυνομικού Τμήμα- 
τος Αμφιλοχίας της Αστυνομικής Διεύθυνσης 

Ακαρνανίας. 4 

Αναστολή λειτουργίας Αστυνομικών Σταθμών Καρυών 

καιΣέρβου. 5 

Τροποποίηση της 7012/6/73-γ' από 13.5.1997 απόφα¬ 
ση του Αρχηγού της Ελληνικής Αστυνομίας «Στολή 

Αστυνομικού Προσωπικού» (Β' - 438). 6 

Σύσταση Δημοτικού Νομικού Προσώπου με την επω¬ 
νυμία «Δημοτικοί Παιδικοί και Βρεφονηπιακοί Σταθ¬ 
μοί Δήμου Χορτιάτη» Ν. Θεσσαλονίκης. 7 

Χορήγηση άδειας άσκησης επαγγέλματος Κοινωνικού 
Λειτουργού στην ΔΗΜΗΤΡΟΠΟΥΛΟΥ ΜΑΡΙΑ ΤΟΥ 
ΝΕΙΛΟΥ. 8 


ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην 2/32968/0023/10.6.2003 
απόφαση του Υπουργού Οικονομίας και Οικονομι¬ 
κών . 9 

Διορθώσεις σφαλμάτων στην 47306/18.4.2003 από¬ 
φαση του Υπουργού Δικαιοσύνης. 10 


ΑΠΟΦΑΣΕΙ Σ 

Αριθ. Φ.638/442 (1) 

Όροι, προϋποθέσεις, δικαιολογητικά και διαδικασία πα¬ 
ραλαβής με απαλλαγή από τον Ειδικό Φόρο Κατανά¬ 
λωσης και έλεγχος της νόμιμης χρησιμοποίησης 
αρωματικών υδρογονανθράκων, του άρθρου 3 του 
Ν. 2074/1992 που προορίζονται να χρησιμοποιηθούν 
από τις χημικές βιομηχανίες ή βιοτεχνίες αποκλειστικά 
ως πρώτες ύλες για την παραγωγή προϊόντων. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2074/1992 (ΦΕΚ 123/Α) «Διαρ¬ 
ρυθμίσεις στον ενιαίο ειδικό φόρο κατανάλωσης των πε¬ 
τρελαιοειδών προϊόντων και άλλες διατάξεις» και ειδικό¬ 
τερα τις διατάξεις της παραγράφου 1 του άρθρου 3 περί 
επιβολής Ειδικών Φόρων Κατανάλωσης (Ε.Φ.Κ.) στους 
αρωματικούς υδρογονάνθρακες των κωδικών Σ.Ο. ΕΧ 
27.07 και ΕΧ 29.02, καθώς και εκείνες της παραγράφου 2 
του ίδιου άρθρου και νόμου, με τις οποίες ορίζεται ότι 
απαλλάσσονται από τον Ε.Φ.Κ. οι εν λόγω υδρογονάν¬ 
θρακες, που προορίζονται να χρησιμοποιηθούν από τις 
βιομηχανίες ή βιοτεχνίες ως πρώτες ύλες για την παρα¬ 
γωγή των προϊόντων τους και εξουσιοδοτείται ο Υπουρ¬ 
γός Οικονομικών για τον καθορισμό των όρων και προϋ¬ 
ποθέσεων για την απαλλαγή αυτή. 

2. Τις διατάξεις των άρθρων 72 και 73του Ν. 2960/2001 
(ΦΕΚ 265/Α') «Εθνικός Τελωνειακός Κώδικας». 

3. Την ανάγκη καθιέρωσης διαδικασίας παρακολούθη¬ 
σης και ελέγχου της νόμιμης χρησιμοποίησης των εν λό¬ 
γω αρωματικών υδρογονανθράκων που παραλαμβάνο- 
νται με απαλλαγή από τον Ε.Φ.Κ., προκειμένου να χρησι¬ 
μοποιηθούν αποκλειστικά από τις νόμιμα υφιστάμενες 
βιομηχανίες η βιοτεχνίες ως πρώτες ύλες για την παρα¬ 
γωγή των προϊόντων τους. 

4. Την 1100383/1330/Α0006/31.10.2001 (ΦΕΚ 1485/Β') 
Κοινή Απόφαση του Πρωθυπουργού και του Υπουργού 
Οικονομικών «Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών». 

5. Το γεγονός ότι η απόφαση αυτή δεν συνεπάγεται δα¬ 
πάνη σε βάρος του Κρατικού Προϋπολογισμού, δεδομέ¬ 
νου ότι θεσπίζονται διαδικασίες εφαρμογής διατάξεων 
του Ν. 2960/2001, αποφασίζουμε: 

Ορίζουμε τις προϋποθέσεις, τα δικαιολογητικά παρα¬ 
λαβής καθώς και τη διαδικασία παρακολούθησης και 
ελέγχου της νόμιμης χρησιμοποίησης των αρωματικών 
υδρογονανθράκων του άρθρου 3 του Ν. 2074/1992 που 
υπάγονται στους κωδικούς Σ.Ο. ΕΧ 27.07και ΕΧ 29.02 και 
παραλαμβάνονται, από τις νόμιμα υφιστάμενες βιομηχα¬ 
νίες ή βιοτεχνίες, με απαλλαγή από τον Ε.Φ.Κ., προκειμέ- 
νου να χρησιμοποιηθούν αποκλειστικά ως πρώτες ύλες 
για την παραγωγή προϊόντων, ως ακολούθως: 

Άρθρο 1 

Δικαιούχοι - Αρμόδια Αρχή 

1. Δικαιούχοι παραλαβής αρωματικών υδρογονανθρά¬ 
κων των κωδικών Σ.Ο. ΕΧ 27.07. και ΕΧ 29.02 με απαλλα¬ 
γή από τον Ε.Φ.Κ. είναι οι νόμιμα υφιστάμενες βιομηχα¬ 
νίες ή βιοτεχνίες, που χρησιμοποιούν τα προϊόντα αυτά 
ως πρώτες ύλες, στη διαδικασία παραγωγής των προϊό¬ 
ντων τους. 

2. Αρμόδια Αρχή για τη παρακολούθηση και τον έλεγχο 
της νόμιμης χρησιμοποίησης είναι η Τελωνειακή Αρχή 
στη χωρική δικαιοδοσία της οποίας είναι εγκατεστημένη 
η δικαιούχος βιομηχανία ή βιοτεχνία. 

Άρθρο 2 

Καθορισμός παραγωγικής δυναμικότητας 

1. Οι δικαιούχος βιομηχανίες ή βιοτεχνίες που θέλουν να 
παραλάβουν αρωματικούς υδρογονάνθρακες των κωδι¬ 
κών Σ.Ο. ΕΧ 27.07 και ΕΧ 29.02 με απαλλαγή από τον 
Ε.Φ.Κ, προκειμένου να τους χρησιμοποιήσουν αποκλει¬ 
στικά ως πρώτες ύλες για την παραγωγή των προϊόντων 
τους, πρέπει να υποβάλλουν στην αρμόδια Τελωνειακή 
Αρχή ελέγχου της εγκατάστασης τους τα ακόλουθα δι- 
καιολογητικά: 

Α. Αίτηση στην οποία να αναφέρονται: 

- Η επωνυμία της βιομηχανίας ή βιοτεχνίας. 

- Ο τόπος εγκατάστασης του εργοστασίου και οι χώροι 
αποθήκευσης των προϊόντων. 

- Οι ποσότητες των εν λόγω προϊόντων που απαιτού¬ 
νται για την κάλυψη των αναγκών παραγωγής προϊόντων 
για ένα έτος. 

- Τα παραγόμενα έτοιμα προϊόντα και το ποσοστό συμ¬ 
μετοχής των πρώτων υλών σ 'αυτά. 

Β. Άδεια ή βεβαίωση του Υπουργείου Ανάπτυξης από 
την οποία προκύπτει ότι η παραλήπτρια εταιρεία είναι νό¬ 
μιμα υφιστάμενη βιομηχανία ή βιοτεχνία που μπορεί να 
παράγει προϊόντα με τις συγκεκριμένες πρώτες ύλες. 

2. Μετά την υποβολή της σχετικής αίτησης της ενδια- 
φερόμενης βιομηχανίας ή βιοτεχνίας, ο αρμόδιος Προϊ¬ 
στάμενος της Τελωνειακής Αρχής ελέγχου, συγκροτεί 
Επιτροπή, αποτελούμενη από τελωνειακό και ένα χημικό 
υπάλληλο, η οποία, ύστερα από έλεγχο των στοιχείων ή 
από επιτόπιο έρευνα στις εγκαταστάσεις της βιομηχανίας 
ή βιοτεχνίας καθορίζει την ετήσια παραγωγική δυναμικό¬ 
τητα αυτής, συντάσσοντας σχετικό πρακτικό. Με βάση το 
πρακτικό αυτό εγκρίνεται η παραλαβή, με απαλλαγή από 
τον Ε.Φ.Κ., των εν λόγω αρωματικών υδρογονανθράκων. 


3. Σε περίπτωση που οι δικαιούχος βιομηχανίες ή βιοτε¬ 
χνίες διαθέτουν περισσότερες της μιας εγκαταστάσεις 
παραγωγής, οι οποίες βρίσκονται σε απόσταση από την 
Κεντρική εγκατάστασης, απαιτείται για κάθε μια απ'αυτές 
καθορισμός της παραγωγικής δυναμικότητας, σύμφωνα 
με τα προβλεπόμενα στο παρόν άρθρο. 

Άρθρο 3 

Απαιτούμενα δικαιολογητικά παραλαβής 

Για την παραλαβή της καθορισμένης ποσότητας των 
αρωματικών υδρογονανθράκων, η ενδιαφερόμενη βιομη¬ 
χανία ή βιοτεχνία, με την τήρηση της διαδικασίας που 
προβλέπεται από τις ισχύουσες διατάξεις, καταθέτει 
στην αρμόδια Τελωνειακή Αρχή παράδοσης, τα παρακά¬ 
τω πρόσθετα δικαιολογητικά: 

Α. Εγγύηση χρηματική, τραπεζική, ασφαλιστήριο συμ¬ 
βόλαιο, εμπράγματη ασφάλεια ή αξιόχρεη προσωπική εγ¬ 
γύηση τρίτου προσώπου που καλύπτειτο 20% του ποσού 
του Ε.Φ.Κ. που αναλογεί στην παραλαμβανόμενη κάθε 
φορά με απαλλαγή από τον Ε.Φ.Κ. ποσότητα προϊόντων, 
για την περίπτωση που διαπιστώνεται από τον έλεγχο ότι 
τα προϊόντα που παρελήφθησαν με τον ειδικό προορισμό 
δεν χρησιμοποιήθηκαν νόμιμα. 

Αντί της εγγύησης αυτής μπορεί να παρέχεται πάγια 
τραπεζική εγγύηση, το ποσό της οποίας ορίζεται σε 10% 
επί της συνολικής απαλλαγής του Ε.Φ.Κ. που αναλογεί 
στις πρώτες ύλες που παρελήφθησαν κατά το προηγού¬ 
μενο έτος, η οποία κάθε χρόνο αναπροσαρμόζεται ανά¬ 
λογα. Στην περίπτωση αυτή η εγγύηση κατατίθεται στην 
αρμόδια Τελωνειακή Αρχή ελέγχου της βιομηχανίας ή 
βιοτεχνίας και χορηγείται σχετική βεβαίωση, η οποία κα¬ 
τατίθεται σε κάθε παραλαβή προϊόντων στην αρμόδια Τε- 
λωνειακή Αρχή παράδοσης. 

Σε περίπτωση που δεν υπάρχει προηγούμενη παραλα¬ 
βή προϊόντων, το παραπάνω ποσό της εγγύησης υπολο¬ 
γίζεται επί της δηλωθείσας ποσότητας πρώτων υλών που 
πρόκειται να χρησιμοποιηθούν για την παραγωγή των 
προϊόντων. 

Η βιομηχανία ή βιοτεχνία μπορεί κατά την κρίση της και 
μετά από προηγούμενη ενημέρωση της αρμόδιας Τελω- 
νειακής Αρχής ελέγχου, να αντικαταστήσει την εγγύηση 
αυτή με άλλο τύπο εγγύησης. 

Β. Υπεύθυνη δήλωση του Ν. 1599/86, στην οποία δηλώ¬ 
νεται ότι το παραλαμβανόμενο προϊόν θα χρησιμοποιηθεί 
αποκλειστικά ως πρώτη ύλη για την παραγωγή προϊόντων 
και δεν θα μεταφερθεί έξω από τους αποθηκευτικούς χώ¬ 
ρους του εργοστασίου, ούτε θα διατεθεί σε άλλο πρόσω¬ 
πο χωρίς προηγούμενη άδεια της αρμόδιας Τελωνειακής 
Αρχής ελέγχου και την καταβολή των φορολογικών επι¬ 
βαρύνσεων που αναλογούν. 

Άρθρο 4 

Ενέργειες του Τελωνείου παράδοσης 

Το Τελωνείο παράδοσης, των αρωματικών υδρογοναν¬ 
θράκων με απαλλαγή από τον Ε.Φ.Κ., θα φυλάσσει σε ιδι¬ 
αίτερο φάκελο τα σχετικά παραστατικά παράδοσης, μέ¬ 
χρι τον έλεγχο της νόμιμης χρησιμοποίησης των προϊό¬ 
ντων αυτών. Για διευκόλυνση του ελέγχου, το Τελωνείο 
παράδοσης, θα διαβιβάζει άμεσα στον αρμόδιο για τον 

έλεγχο Τελωνείο του τόπου εγκατάστασης της βιομηχα¬ 
νίας ή βιοτεχνίας, φωτοαντίγραφο των παραστατικών πα¬ 
ράδοσης των αρωματικών υδρογονανθράκων. 

Άρθρο 5 

Υποχρεώσεις των δικαιούχων βιομηχανιών ή βιοτεχνιών 

1. Οι βιομηχανίες ή βιοτεχνίες που παραλαμβάνουν με 
απαλλαγή από τον Ε.Φ.Κ. αρωματικούς υδρογονάνθρα¬ 
κες για να τους χρησιμοποιήσουν αποκλειστικά ως πρώ¬ 
τες ύλες για την παραγωγή προϊόντων, υποχρεούνται να 
τηρούν γραμμογραφημένο βιβλίο, θεωρημένο από την 
αρμόδια Τελωνειακή Αρχή ελέγχου, στο οποίο θα κατα- 
χωρούνται χωρίς ελλείψεις, διακοπές, ή ξέσματαταεξής: 

α. Οι παραλαμβανόμενες ποσότητες πρώτων υλών 
αρωματικών υδρογονανθράκων, ο αριθμός και η ημερο¬ 
μηνία του παραστατικού εισαγωγής ή παραλαβής καθώς 
και ο αριθμός τιμολογίου - δελτίου αποστολής. 

β. Τα παραγόμενα έτοιμα προϊόντα με βάση το Δελτίο 
Παραγωγής και οι αντίστοιχες ποσότητες αρωματικών 
υδρογονανθράκων που χρησιμοποιήθηκαν για την παρα¬ 
γωγή τους. Ο αριθμός και η ημερομηνία των τιμολογίων 
πώλησης ή άλλων εγγράφωνπου εκδόθηκαν σύμφωνα με 
τον Κ.Β.Σ. 

Το παραπάνω βιβλίο μπορεί να υποκατασταθεί και από 
τα επίσημα τηρούμενα Βιβλία Αποθηκών της βιομηχανίας 
ή βιοτεχνίας, που προβλέπονται από τον Κ.Β.Σ., εφόσον 
σε αυτά και σε ιδιαίτερη μερίδα αναγράφονται κατάλλη¬ 
λα όλα τα στοιχεία που προαναφέρονται. 

γ. Κάθε άλλη λεπτομέρεια που ήθελε καθορίσει η αρμό¬ 
δια Τελωνειακή Αρχή για τη διευκόλυνση του ελέγχου. 

2. Στις περιπτώσεις που οι δικαιούχος βιομηχανίες ή βιο¬ 
τεχνίες διαθέτουν περισσότερες της μιας εγκαταστάσεις 
παραγωγής, οι οποίες βρίσκονται σε απόσταση από την 
Κεντρική εγκατάσταση, από την οποία γίνεται πάντοτε η 
παραλαβή των αρωματικών υδρογονανθράκων και στη 
συνέχεια αποστέλλονται αυτοί σταδιακά στις εγκαταστά¬ 
σεις των επί μέρους μονάδων, οφείλουν μέσα στο πρώτο 
πενθήμερο κάθε μήνα να ενημερώνουνγιατις αποσταλεί- 
σες ποσότητες, τόσο την Τελωνειακή αρχή παράδοσης, 
όσο και τις Τελωνειακός αρχές ελέγχου, στην χωρική αρ¬ 
μοδιότητα των οποίων βρίσκονται οι εν λόγω εγκαταστά¬ 
σεις. 

3. Οι εγκαταστάσεις παραγωγής που βρίσκονται σε 
απόσταση από την Κεντρική εγκατάσταση υποχρεούνται 
να τηρούν γραμμογραφημένο βιβλίο στο οποίο καταχω- 
ρούνται τα προβλεπόμενα στη παράγραφο 1 α,β του πα¬ 
ρόντος άρθρου. 

4. Οι δικαιούχος βιομηχανίες ή βιοτεχνίες, υποχρεού- 
νται να δέχονται και να διευκολύνουν οποιοδήποτε έλεγ¬ 
χο κρίνει σκόπιμο η αρμόδια Τελωνειακή Αρχή ελέγχου 
καθώς και να συμμορφώνονται προς τις υποδείξεις της. 

5. Σε περίπτωση διακοπής της λειτουργίας των, υπο- 
χρεούνται να ενημερώσουν εντός μηνός την αρμόδια για 
τον έλεγχο Τελωνειακή Αρχή. 

Άρθρο 6 

Παραγωγή σε εγκαταστάσεις τρίτου 

1. Σε περίπτωση που η δικαιούχος βιομηχανία ή βιοτε¬ 
χνία πρόκειται να παράγει για λογαριασμό της προϊόντα 


με την χρησιμοποίηση των εγκαταστάσεων άλλης βιομη¬ 
χανίας ή βιοτεχνίας (ΡΑΟΟΝ), οφείλει να καταθέσει στην 
αρμόδια Τελωνειακή Αρχή ελέγχου τα ακόλουθα συ¬ 
μπληρωματικά δικαιολογητικά: 

α) Αίτηση με την οποία να αιτείται την έγκριση παράδο¬ 
σης των αρωματικών υδρογονανθράκων σε άλλη βιομη¬ 
χανία ή βιοτεχνία, τα στοιχεία της οποίας θα αναγράφο¬ 
νται επ’ αυτής. 

β) Αντίγραφο συμφωνητικού, από το οποίο θα προκύ¬ 
πτει η ανάθεση εργασιών βιομηχανοποίησης των αρωμα¬ 
τικών υδρογονανθράκων. 

γ) Αντίγραφο άδειας ή βεβαίωσης του Υπουργείου Βιο¬ 
μηχανίας - Ενέργειας και Τεχνολογίας από την οποία θα 
προκύπτει ότι η εν λόγω βιομηχανία ή βιοτεχνία στην 
οποία πρόκειται να παραδοθούν οι αρωματικοί υδρογο¬ 
νάνθρακες, για λογαριασμό της πρώτης, είναι νόμιμα υφι¬ 
στάμενη και μπορεί να παράγει προϊόντα με τις συγκεκρι¬ 
μένες πρώτες ύλες. 

δ) Αίτηση καθορισμού δυναμικότητας της βιομηχανίας 
ή βιοτεχνίας στην οποία θα γίνουν οι εργασίες. 

ε) Υπεύθυνη δήλωση του Ν. 1599/86 του νομίμου εκ¬ 
πρόσωπου και των δύο βιομηχανιών (παραλήπτριας και 
μονάδας παραγωγής) ότι η παραλαμβανόμενη με το κα¬ 
θεστώς των παραπάνω διατάξεων αρωματικοί υδρογο¬ 
νάνθρακες θα χρησιμοποιηθούν αποκλειστικά για το σκο¬ 
πό που παραλείφθηκαν και όχι για άλλες χρήσεις. 

Άρθρο 7 

Προθεσμία για τη νόμιμη χρησιμοποίηση 

Η προθεσμία για τη νόμιμη χρησιμοποίηση αρωματικού 
υδρογονάνθρακα, που παραλαμβάνεται με απαλλαγή 
από τον Ε.Φ.Κ. από τις δικαιούχους βιομηχανίες ή βιοτε¬ 
χνίες, σύμφωνα με τους όρους και τις διατυπώσεις της 
παρούσας, ορίζεται ετήσια και μπορεί να παραταθεί από 
την αρμόδια Τελωνειακή Αρχή ελέγχου, ύστερα από αίτη¬ 
ση της δικαιούχου, για ένα επιπλέον έτος, εφόσον συ¬ 
ντρέχουν λόγοιπου, κατάτην κρίση της, δικαιολογούν αυ¬ 
τό. 

Άρθρο 8 

Έλεγχος για τη διαπίστωση της νόμιμης 
χρησιμοποίησης 

1. Οι αρωματικοί υδρογονάνθρακες που έχουν παραλη- 
φθεί με τους όρους και διατυπώσεις της παρούσας, θεω¬ 
ρείται ότι χρησιμοποιήθηκαν νόμιμα, εφόσον έλαβαν τον 
ειδικό προορισμό για τον οποίο παρελήφθησαν. 

2. Για τη διαπίστωση της νόμιμης χρησιμοποίησης, η 
αρμόδια Τελωνειακή Αρχή ελέγχου, προβαίνει ανάτρίμη- 
νο σε τακτικό έλεγχο του ειδικού βιβλίου καταχώρησης 
της υπόχρεης βιομηχανίας ή βιοτεχνίας, με τα περιγρα- 
φόμενα στην παράγραφο 1 του άρθρου 5 της παρούσης 
και επαληθεύει τα στοιχεία που η ίδια διαθέτει από το Τε¬ 
λωνείο παράδοσης του προϊόντος. 

Ο έλεγχος γίνεται από δύο (2) τελωνειακούς υπαλλή¬ 
λους που ορίζονται από την αρμόδια Τελωνειακή Αρχή 
ελέγχου, καθώς και υπάλληλο της οικείας Υπηρεσίας του 
Γενικού Χημείου του Κράτους, εφόσον κρίνεται ότι απαι¬ 
τούνται ιδιαίτερες γνώσεις, για την αποτελεσματικότερη 
διενέργεια του ελέγχου. Η αρμόδια Τελωνειακή αρχή 

ελέγχου, συντάσσει σχετική έκθεση, αντίγραφο της οποί¬ 
ας αποστέλλει στο αρμόδιο Τελωνείο παράδοσης. Με βά¬ 
ση την έκθεση αυτή η Τελωνειακή Αρχή παράδοσης προ¬ 
βαίνει στην άμεση τακτοποίηση των εκκρεμών παραστα¬ 
τικών και στην αποδέσμευση κατά περίπτωση, των 
εγγυήσεων που έχουν κατατεθεί. 

3. Στις περιπτώσεις που οι δικαιούχος βιομηχανίες ή βιο¬ 
τεχνίες διαθέτουν περισσότερες της μιας εγκαταστάσεις 
παραγωγής, οι οποίες βρίσκονται σε απόσταση από την 
Κεντρική εγκατάσταση, ο μεν λογιστικός έλεγχος της δια¬ 
κίνησης των προϊόντων γίνεται στο ενιαίο βιβλίο της Κε¬ 
ντρικής εγκατάστασης, ο δε έλεγχος για την διαπίστωση 
της νόμιμης χρησιμοποίησης των αρωματικών υδρογο¬ 
νανθράκων γίνεται από την κατά τόπους αρμόδια Τελω- 
νειακή αρχή ελέγχου των εγκαταστάσεων τους, όπως 
προβλέπεται από το παρόν άρθρο. 

4. Επίσης, στις περιπτώσεις παράδοσης προϊόντων στις 
εγκαταστάσεις άλλης βιομηχανίας ή βιοτεχνίας η αρμό¬ 
δια Τελωνειακή Αρχή ελέγχου οφείλει να την παρακολου¬ 
θεί και να την ελέγχει αυτή που θα παράγει τα τελικά προϊ¬ 
όντα για λογαριασμό της πρώτης. 

5. Εάν από τον έλεγχο διαπιστωθεί ότι οι αρωματικοί 
υδρογονάνθρακες δεν χρησιμοποιήθηκαν για το σκοπό 
που παραλήφθηκαν ή δεν βρίσκονται στην κατοχή της 
υπόχρεης βιομηχανίας ή βιοτεχνίας, συντάσσεται ανάλο¬ 
γα από το Τελωνείο ελέγχου σχετική έκθεση, αντίγραφό 
της οποίας υποβάλλεται στην αρμόδια Τελωνειακή Αρχή 
παράδοσης. Με βάση την έκθεση αυτή η Τελωνειακή Αρ¬ 
χή παράδοσης προβαίνει άμεσα στον προσδιορισμό του 
ποσού των αναλογούντων φορολογικών επιβαρύνσεων 
μετά των προσαυξήσεων εκπρόθεσμης καταβολής για 
την ποσότητα των αρωματικών υδρογονανθράκων που 
δεν χρησιμοποιήθηκαν νόμιμα και καλείτην υπόχρεη βιο¬ 
μηχανία ή βιοτεχνία για την καταβολή τους. 

6. Ανεξάρτητα από την καταβολή των φορολογικών επι¬ 
βαρύνσεων, σύμφωνα με την προηγούμενη παράγραφο, 
επιφυλάσσεται και η εφαρμογή των περί λαθρεμπορίας 
διατάξεωντου Ν. 2960/2001 «Εθνικός Τελωνειακός Κώδι¬ 
κας», εφόσον συντρέχει προς τούτο περίπτωση. 

7. Έκτακτο έλεγχο μπορεί να ενεργεί η αρμόδια Τελω- 
νειακή Αρχή ελέγχου σε κάθε περίπτωση. Η δε βιομηχα¬ 
νία ή βιοτεχνία υποχρεούται να επιδεικνύει τα σχετικά βι¬ 
βλία και στοιχεία που προβλέπονται από την παρούσα, 
καθώς και τις ποσότητες των προϊόντων που βρίσκονται 
στην κατοχή της και δεν έχουν υποστεί οποιαδήποτε επε¬ 
ξεργασία. 

Άρθρο 9 

Τελικές διατάξεις 

Η ισχύς της παρούσας απόφασης αρχίζει από 1η Σε¬ 
πτεμβρίου 2003. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 10 Ιουλίου 2003 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 


( 2 ) 

Άρση της αμφισβήτησης της Ελληνικής Ιθαγένειας των 
ΚΟΥΓΙΟΥΡΗ ΣΟΥΖΑΝΑΣ ΚΑΙ ΚΟΥΓΙΟΥΡΗ ΣΩΤΗΡΙΟΥ. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Με την Φ. 59459/22024/2002/10.7.2003 απόφαση του 
Υφυπουργού Εσωτερικών, Δημ. Διοίκ. & Αποκ/σης, που 
εκδόθηκε μετά από σύμφωνη γνώμη του Συμβουλίου Ιθα¬ 
γένειας και διατυπώθηκε στην 2031/3.4.2003 Συνεδρία 
του, αίρεται σύμφωνα με τις διατάξεις του άρθρου 26 
παρ. 1 και 2 του Κ.Ε.Ι. η αμφισβήτηση ως προς την Ιθαγέ¬ 
νεια των: 

α) ΚΟΥΓΙΟΥΡΗ Σουσάναςτου Γεωργίου και 

β) του αδελφού της ΚΟΥΓΙΟΥΡΗ Σωτηρίου του Γεωργί- 
ου. 

Ο ΥΦΥΠΟΥΡΓΟΣ 

Λ. Π ΑΠ ΑΔΗ ΜΑΣ 

-♦- 

Αριθ. 1514 (3) 

Ανάκληση της Ε3/2.1.1954 απόφασης του υπουργού Γε¬ 
ωργίας «Περί αναγκαστικής απαλλοτριώσεως δασοα- 
γροκτήματος «Σίμου» Ν. Ηλείας», για αποκατάσταση 
ακτημόνων καλ/των». 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 1 παραγρ. 3, 2 παραγρ. 1 
και 17 του Ν.Δ. 2185/52/ΦΕΚ 217 Α' «Περί αναγκαστικής 
απαλλοτριώσεως κτημάτων για αποκατάσταση ακτημό¬ 
νων καλ/των και κτηνοτροφών». 

2. Τις διατάξεις του άρθρου 29 του Νόμου 1558/85 ΦΕΚ 
137 Α «Κυβέρνηση και Κυβερνητικά Όργανα» όπως προ¬ 
στέθηκε με το άρθρο 27 του Ν. 2081/1992/ΦΕΚ 154 Α και 
αντικαταστάθηκε με το άρθρο 1 παραγρ. 2 περ. α του 
Ν. 2469/1997 ΦΕΚ38 Α. 

3. Την Ε/3/2.1.54 (ΦΕΚ 6Β) απόφαση Υπουργού Γεωρ¬ 
γίας «Αναγκαστική απαλλοτρίωση δασοαγροκτήματος 
«Σίμου» για αποκατάσταση ακτημόνων καλλιεργητών». 

4. Την 122/2003 γνωμοδότηση του Δ Τμήματος του Νο¬ 
μικού Συμβουλίου του Κράτους, η οποία έγινε αποδεκτή 
από τον Υπουργό Γεωργίας, και με την οποία έγινε δεκτό 
ότι η Διοίκηση υποχρεούται να προβεί στην ανάκληση της 
Ε3/2.1.1954/ΦΕΚ 6Β αποφάσεως του Υπουργού Γεωρ¬ 
γίας «περί αναγκαστικής απαλλοτριώσεως δασοαγρο- 
κτήματος «Σίμου» για αποκατάσταση ακτημόνων καλ/των» 
για τους λόγους ότι: 

α) Δεν εκπληρώθηκε ο σκοπός για τον οποίο κηρύχθηκε 
η απαλλοτρίωση. 

β) Δεν υπήρχαν ακτήμονες που να είχαν ανάγκη αποκα¬ 
τάστασης κατά την κήρυξη της απαλλοτριώσεως ή έστω 
κατά τη χρονική διάρκεια της ισχύος της διατάξεως του 
άρθρου 104 του Συντάγματος του 1952 (τριετία από την 
έναρξη της ισχύος του) εντός της οποίας επιτρεπόταν η 
απαλλοτρίωση ακινήτων κατά το Ν.Δ. 2184/52/ΦΕΚ217 Α 
και ως εκ τούτου προέχει η συνταγματική προστασία της 

ιδιοκτησίας των κυρίων του εν λόγω δασοαγροκτήματος 
(άρθρο 17 ισχύοντος Συντάγματος). 

5. Το ότι από τις διατάξεις αυτής της απόφασης δεν 
προκαλείται δαπάνη σε βάρος του Κρατικού Προϋπολο¬ 
γισμού. 

Γιατους παραπάνω λόγους, αποφασίζουμε: 

Την ανάκληση της Ε3/2.1.1954/ΦΕΚ 6 Β απόφασής μας, 
περί αναγκαστικής απαλλοτριώσεως δασοαγροκτήμα- 
τος «Σίμου» εκτάσεως 1.125 περίπου στρεμ. που βρίσκε¬ 
ται στην περιφέρεια της πρώην Κοινότητας Σέκουλα Ν. 
Ηλείας φερόμενο ότι ανήκει στο Σωτήριο Κ. Ευταξόπου- 
λο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 2003 

ΟΥΠΟΥΡΓΟΣ 

Γ. ΔΡΥΣ 
-♦- 

Αριθ. 7001/2/246-ιβ' (4) 

Επέκταση τοπικής αρμοδιότητας Αστυνομικού Τμήματος 
Αμφιλοχίας της Αστυνομικής Διεύθυνσης Ακαρνανίας. 

Ο ΑΡΧΗΓΟΣ 

ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 6 του 
Ν. 1481/1984 «Οργανισμός Υπουργείου Δημόσιας Τά¬ 
ξης» (Α’-152), όπως το τελευταίο άρθρο αντικαταστάθηκε 
με το άρθρο 1 παρ. 1 του Ν. 1590/1986 (Α'-49). 

2. Τις διατάξεις του άρθρου 28 παρ. 1 του Ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α'-41). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Α'-137),το οποίο προ¬ 
στέθηκε μετο άρθρο27τουΝ. 2081/1992 (Α -154) καιτρο- 
ποποιήθηκε με το άρθρο 1 παρ. 2 εδαφ. α' του Ν. 2469/ 
1997 (Α'-38). 

4. Τις διατάξεις του άρθρου 1 περίπτωση β' εδαφ. 4 της 
7004/3/34 από 14.5.2003 Απόφασης Υφυπουργού Δημό¬ 
σιας Τάξης «Μεταβίβαση αρμοδιοτήτων Υφυπουργού 
Δημόσιας Τάξης σε υφιστάμενα υπηρεσιακά όργανα (Β- 
608). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Επέκταση τοπικής αρμοδιότητας 

Επεκτείνεται η τοπική αρμοδιότητα του Αστυνομικού 
Τμήματος Αμφιλοχίας της Αστυνομικής Διεύθυνσης 
Ακαρνανίας και στην περιοχή των δημοτικών διαμερισμά¬ 
των Βαρετάδας και Μέγα Κάμπου του δήμου Αμφιλοχίας 
και περιορίζεται αντίστοιχα εκείνη του Αστυνομικού Σταθ¬ 
μού Αμοργιανών του Αστυνομικού Τμήματος Εμπεσσού 
της ίδιας Αστυνομικής Διεύθυνσης. 


Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 2003 

Ο Αρχηγός 
ΦΩΤΙΟΣ ΝΑΣΙΑΚΟΣ 

-♦- 

Αριθ. 7001/2/1179-δ (5) 

Αναστολή λειτουργίας Αστυνομικών Σταθμών Καρυών 
και Σέρβου. 

Ο ΑΡΧΗΓΟΣ 

ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 4 και 6 
του Ν. 1481/1984 «Οργανισμός Υπουργείου Δημόσιας 
Τάξης» (Α'- 152), όπως το δεύτερο άρθρο αντικαταστά- 
θηκε μετο άρθρο 1 παρ. 1 του Ν. 1590/1986 (Α'- 49), σε 
συνδυασμό με τις διατάξεις του άρθρου 28 παρ. 1 του 
Ν. 2800/2000 (Α'-41). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α'- 137), το οποίο 
προστέθηκε μετο άρθρο 27του Ν. 2081/1992 (Α'-154) και 
αντικαταστάθηκε μετο άρθρο 1 του Ν. 2469/1997 (Α'-38). 

3. Τις διατάξεις του άρθρου 1 περίπτωση Β’ εδάφιο 5 
της 7004/3/34 από 14.5.2003 απόφασηςτου Υφυπουργού 
Δημόσιας Τάξης «Μεταβίβαση αρμοδιοτήτων Υφυπουρ¬ 
γού Δημόσιας τάξης σε υφιστάμενα Υπηρεσιακά όργανα» 
(Β'- 608). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Αναστολή λειτουργίας των Αστυνομικών Σταθμών 
Καρυών και Σέρβου. 

1. Αναστέλλεται η λειτουργία του Αστυνομικού Σταθ¬ 
μού Καρυών της Αστυνομικής Διεύθυνσης Λακωνίας και 
του Αστυνομικού Σταθμού Σέρβου της Αστυνομικής Διεύ¬ 
θυνσης Αρκαδίας, λόγω αδυναμίας εξεύρεσης καταλλή¬ 
λου οικήματος στέγασης τους στην έδρα τους, μέχρι άρ- 
σεως του λόγου αυτού. 

2. Η αστυνόμευση της περιφέρειας του Αστυνομικού 
Σταθμού Καρυών ανατίθεται στον Αστυνομικό Σταθμό 
Σελλασίας της Αστυνομικής Διεύθυνσης Λακωνίας και 
του Αστυνομικού Σταθμού Σέρβου στο Αστυνομικό Τμή¬ 
μα Λαγκαδιών της Αστυνομικής Διεύθυνσης Αρκαδίας, 
Υπηρεσίες στις οποίες εντάσσονται το προσωπικό και τα 
υλικά αυτών, αντίστοιχα. 

Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 2003 

Ο Αρχηγός 
ΦΩΤΙΟΣ ΝΑΣΙΑΚΟΣ 

-♦- 

Αριθ. 7012/6/73-νη (6) 

Τροποποίηση της 7012/6/73-γ' από 13.5.1997 απόφασης 
του Αρχηγού της Ελληνικής Αστυνομίας «Στολή Αστυ¬ 
νομικού Προσωπικού» (Β'-438). 

Ο ΑΡΧΗΓΟΣ 

ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξειςτου άρθρου 34παρ. 1 του Ν. 1481/1984 
«Οργανισμός Υπουργείου Δημόσιας Τάξης» (Α'-152). 

2. Τις διατάξειςτου άρθρου 29 Α του Ν. 1558/1985 «Κυ¬ 
βέρνηση και Κυβερνητικά Όργανα» (Α'-137), το οποίο 
προστέθηκε με το άρθρο 27του Ν. 2081/1992 (Α'-154) και 
τροποποιήθηκε με το άρθρο 1 παρ. 2εδάφ. α'του Ν. 2469/ 
1997 (Α'-38). 

3. Τις διατάξεις του άρθρου 1 περίπτωση Β’ εδάφιο 6 
της 7004/3/34 από 14.5.2003 απόφασης Υφυπουργού Δη¬ 
μόσιας Τάξης «Μεταβίβαση αρμοδιοτήτων Υφυπουργού 
Δημόσιας Τ άξης σε υφιστάμενα υπηρεσιακά όργανα» (Β'- 
608). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνησε βάρος του κρατικού 
προϋπολογισμού, αποφασίζουμε: 

Άρθρο 1 

1. Το εδάφιο β' της παραγράφου 2 του άρθρου 42 της 
7012/6/73-γ' από 13.5.1997 απόφασης του Αρχηγού της 
Ελληνικής Αστυνομίας (Β'-438), όπως τροποποιήθηκε με 
την παράγραφο 16 του άρθρου 1 της 7012/6/73-μ' από 
14.2.2003 απόφασης των Υφυπουργών Οικονομίας και 
Οικονομικών και Δημόσιας Τάξης (Β'-201), αντικαθίσταται 
ως εξής: 

«β. Ο μπερές είναι γαλλικού τύπου, κατασκευάζεται από 
τσόχα αρίστης ποιότητας και στη μετωπίδα φέρεται κε¬ 
ντητό εθνόσημο». 

2. Η παράγραφος 4 του άρθρου 60 της ίδιας απόφασης, 
αντικαθίσταται ως εξής: 

«4. Το εθνόσημο φέρεται στη μετωπίδα των πηληκίων 
και του μπερέ». 

3. Η παράγραφος 4του άρθρου 61 της ίδιας απόφασης, 
αντικαθίσταται ως εξής: 

«4. Στην οπίσθια πλευρά του εθνοσήμου προσαρμόζο¬ 
νται σταθερά διπλά μεταλλικά ελάσματα για τη στερέωση 
του». 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2003 

Ο Αρχηγός 
ΦΩΤΙΟΣ ΝΑΣΙΑΚΟΣ 

-♦- 

Αριθ. 25687 (7) 

Σύσταση Δημοτικού Νομικού Προσώπου με την επωνυμία 
«Δημοτικοί Παιδικοί και Βρεφονηπιακοί Σταθμοί Δή¬ 
μου Χορτιάτη» Ν. Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 
410/1995). 

2. Τις διατάξεις της παρ. 10 του άρθρου 6 του Ν. 2503/ 
1997 (ΦΕΚ 107/Α/1997). 

3. Την 125/2003 απόφαση του Δημοτικού Συμβουλίου 
Χορτιάτη με την οποία συστήνεται το ανωτέρω Νομικό 
Πρόσωπο. 

4. Την 5.631/26.7.2000 απόφαση του Γενικού Γραμμα¬ 
τέα Περιφέρειας Κεντρικής Μακεδονίας με την οποία με¬ 
ταβιβάζεται το δικαίωμα υπογραφής με εντολή του στον 
Γενικό Διευθυντή Περιφέρειας, αποφασίζουμε: 

1. Συστήνουμε δημοτικό νομικό πρόσωπο με την επω¬ 
νυμία «Δημοτικοί Παιδικοί και Βρεφονηπιακοί Σταθμοί Δή¬ 
μου Χορτιάτη» στο Δήμο Χορτιάτη του Νομού Θεσσαλο¬ 
νίκης. 

2. Σκοπός του Νομικού Προσώπου είναι: 

Α) Η λειτουργία Παιδικών και Βρεφονηπιακών Σταθμών. 

Β) Η δημιουργία νέωντμημάτων Παιδικών Βρεφονηπια¬ 
κών Σταθμών με τμήματα φύλαξης και δημιουργικής απα¬ 
σχόλησης. 

Γ) Η Κάλυψη των αναγκών των οικογενειών της περιο¬ 
χής με λειτουργία τμημάτων σταθμού κατά τις απογευ¬ 
ματινές ώρες και τα Σαββατοκύριακα. 

Δ) Η κοινωνική προστασία της ανύπαντρης κυοφορού- 
σας μητέρας. 

Ε) Η καθημερινή περίθαλψη και απασχόληση βρεφών 
και νηπίων των εργαζομένων γονέων στην περιοχή του 
Δήμου Χορτιάτη. 

ΣΤ) Η πολύπλευρη νοητική, ψυχοσωματική και κοινωνι¬ 
κή ανάπτυξη βρεφών και νηπίων σύμφωνα με τις επιστη¬ 
μονικές και παιδαγωγικές αντιλήψεις και μεθόδους. 

3. Πόροι του νομικού προσώπου είναι: 

α) Η ετήσια επιχορήγηση του δήμου Χορτιάτη, ύψους 
35.000 Ευρώ τουλάχιστον, για το τρέχον οικονομικό έτος 
και 50.000 Ευρώ τουλάχιστον για τα επόμενα έτη. 

β) Η ετήσια επιχορήγηση του Κράτους. 

γ) Έκτακτες επιχορηγήσεις του δήμου Χορτιάτη ή άλ¬ 
λων φορέωντου δημοσίου. 

δ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

ε) Έσοδα από την είσπραξη φυλάκτρων. 

στ) Πρόσοδοι από την περιουσία του. 

ζ) Κάθε άλλη νόμιμη πρόσοδος. 

4. Το νομικό πρόσωπο διοικείται από Διοικητικό Συμ¬ 
βούλιο σύμφωνα με τις διατάξεις της παραγράφου 3 του 
άρθρου 203 του Δημοτικού και Κοινοτικού Κώδικα (Π.Δ. 
410/1995). 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του διοικητι¬ 
κού συμβουλίου και όταν αυτός κωλύεται, από τον αντι¬ 
πρόεδρο. 

6. Κάλυψη δαπάνης: Από τις διατάξεις της απόφασης 
αυτής προκαλείται ετήσια δαπάνη σε βάρος του προϋπο¬ 
λογισμού του δήμου Χορτιάτη του τρέχοντος έτους 
ύψους 35.000 ευρώ και 50.000 ευρώ τουλάχιστον για τα 
επόμενα οικονομικά έτη. Η σχετική δαπάνη θα βαρύνει 
στον Κ.Α. 200/11,9ε του προϋπολογισμού του δήμου τρέ¬ 
χοντος έτους και των επομένων οικονομικών ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 4 Ιουλίου 2003 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

( 8 ) 

Χορήγηση άδειας άσκησης επαγγέλματος Κοινωνικού 
Λειτουργού στην ΔΗΜΗΤΡΟΠΟΥΛΟΥ ΜΑΡΙΑ ΤΟΥ 
ΝΕΙΛΟΥ. 

Ο ΝΟΜΑΡΧΗΣ ΑΘΗΝΩΝ 

Μετην 7447/11.7.2003 απόφαση του Νομάρχη Αθηνών, 


χορηγείται σην ΔΗΜΗΤΡΟΠΟΥΛΟΥ ΜΑΡΙΑ ΤΟΥ ΝΕΙΛΟΥ 
άδειας άσκησης επαγγέλματος Κοινωνικού Λειτουργού. 

Ο Νομάρχης κ.α.α. 

Ο Β' Νομάρχης 
ΛΕΩΝΙΔΑΣ ΑΝΩΜΕΡΙΤΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

ΣτοΦΕΚ833/Τεύχος Β725.6.2003 όπου δημοσιεύθηκεη 
2/32968/0023/10.6.2003 απόφαση του Υπουργού Οικονο¬ 
μίας και Οικονομικών, διορθώνεται στη σελίδα 11727 στή¬ 
λη 1η και στίχος 17ος εκ των άνω, από το λανθασμένο 
«20,4%», στο σωστό «2,04%». 

(Από το Υπουργείο Οικονομίας και Οικονομικών) 

-Φ- 

( 10 ) 

Η 47306/18.4.2003 Υπουργική απόφαση που αφορά 
στο ποσοστό παρακρατήσεων από την αμοιβή των μελών 
του Δικηγορικού Συλλόγου Αθηνών σε υποθέσεις απαλ¬ 
λοτριώσεων, και δημοσιεύθηκε στο ΦΕΚ 555/8.5.2003 τ. 
Β' διόρθωση δε αυτής στο ΦΕΚ 815/23.6.2003 τ.Β' διορ¬ 
θώνεται και τίθεται το σωστό ως εξής: 


Έως ποσού 

5.870,00 

ευρώ 


10% 

Από 

5.870,01 

ευρώ έως 

11.739,00 

ευρώ 20% 

Από 

11.739,01 

ευρώ έως 

17.608,00 

ευρώ 25% 

Από 

17.608,01 

ευρώ έως 

23.478,00 

ευρώ 27% 

Από 

23.478,01 

ευρώ έως 

29.347,00 

ευρώ 30% 

Από 

29.347,01 

ευρώ και άνω 


35% 


(Από το Υπουργείο Δικαιοσύνης) 

ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΕΙΕΧ 223211 ΥΡΕΤ (3Π * ΡΑΧ 210 52 21 004 

Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΙΌ 

ΘΙΙΙΌ 

ΘΙΙΙΌ 

ΘΙΙΙΌ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 θογο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































